**GPT-4** on OpenAI:n multimodaalinen kielimalli, joka julkaistiin 14. maaliskuuta 2023. Se on GPT-kielimalliperheen neljäs versio. GPT-4 on saatavilla ChatGPT Plus -palvelun ja kaupallisen API-odotuslistan kautta. GPT-4 on osoittanut merkittäviä parannuksia verrattuna edeltäjäänsä, GPT-3.5-pohjaiseen ChatGPT:hen. Toisin kuin aiemmat mallit, GPT-4 voi käsitellä sekä kuvia että tekstiä, mikä mahdollistaa kuvapohjaisten tehtävien suorittamisen, joihin kuuluu esim. kuvien huumorin kuvaileminen, tekstikuvankaappausten tiivistäminen ja kaavioita sisältäviin tenttikysymyksiin vastaaminen.

Kyvykkyys
---------

Malli osoittaa huomattavaa pätevyyttä standardoiduissa testeissä, päästen SAT-testissä 94 prosentin, LSAT-testissä 88 prosentin ja Uniform Bar Exam-testissä 90 prosentin parhaimmiston joukkoon. Lisätäkseen mallin puhetavan ja käyttäytymisen ohjattavuutta OpenAI esitteli "järjestelmäviestin", tekstipohjaisen ohjeen, joka määrittelee mallin puhesävyn ja tehtävän. Järjestelmäviesti voi esimerkiksi ohjeistaa GPT-4:ää toimimaan "Shakespearen tyyliin puhuvana merirosvona" tai antamaan vastaukset JSON-muodossa.

Microsoftin tutkijat testasivat GPT-4:ää lääketieteellisissä ongelmissa, ja havaitsivat sen ylittävän läpäisyrajan USMLE-testissä ja suoriutuvan paremmin kuin aikaisemmat yleiskäyttöiset mallit ja lääketieteeseen erikoistuneet mallit.

Vastaanotto
-----------

OpenAI on pidättäytynyt jakamasta teknisiä yksityiskohtia, kuten mallin kokoa, arkkitehtuuria tai käytettyä laitteistoa, kilpailu- ja turvallisuussyistä johtuen. Tämä päätös on saanut kritiikkiä tekoälytutkijoilta, jotka väittävät, että se haittaa avointa tutkimusta mallin puolueellisuudesta ja turvallisuudesta.

Microsoft Research totesi, että GPT-4:ää voidaan pitää varhaisena, joskin epätäydellisenä, yleisen tekoälyn ensivaiheena.

GPT-4 on otettu etupäässä hyvin vastaan, Yhdysvaltain edustajat vahvistivat mallin turvatoimien parantuneen, ja Vox huomautti suorituskyvyn parantuneen päättelyssä, muistissa ja koodauksessa.

Kuitenkin Future of Life Institute -järjestön maaliskuun 2023 lopussa julkaistu avoin kirje, jonka allekirjoittivat tunnetut tekoälytutkijat ja teknologiajohtajat, kuten Steve Wozniak ja Elon Musk, vaati kuuden kuukauden taukoa GPT-4:ää vahvemman tekoälyn kehittämiseen, vedoten tekoälyn turvallisuuteen liittyviin huolenaiheisiin. OpenAI:n toimitusjohtaja Sam Altman ei allekirjoittanut kirjettä, ilmoittaen, että yhtiö asettaa jo turvallisuuden etusijalle.

Käyttö
------

GPT-4 on saatavilla ChatGPT Plus -palvelun kautta 20 dollarin kuukausimaksulla ja lisäksi valituille henkilöille GPT-4 API -odotuslistan kautta, jonka käyttömaksut riippuvat versiosta ja tuotetusta sanamäärästä.

Microsoft vahvisti, että Bingin tekoälyavustaja oli käyttänyt GPT-4:ää ennen sen virallista julkaisua. 17. maaliskuuta 2023 Microsoft ilmoitti entistä laajemmasta integraatiosta Microsoft 365 Copilot -sovelluksen kautta, sisällyttäen GPT-4:n Wordiin, Exceliin, PowerPointiin, Outlookiin, Teamsiin ja muihin Microsoftin ohjelmiin.

Duolingo lisäsi GPT-4:n sovellukseensa ja toi käyttöön kaksi uutta ominaisuutta, roolipeli-pelimuodon ja "selitä vastaukseni"-ominaisuuden.

Islantilainen start-up-yritys Miðeind ehf, joka työskentelee kielten säilyttämisen parissa, valittiin yhdeksi kuudesta yrityksestä osallistumaan OpenAI:n uuden mallin aikaiseen beta-testiohjelmaan.

Khan Academy käyttää GPT-4:ää opetusavustaja-chatbottiin, jonka järjestö on nimennyt "Khanmigo"ksi. Tutkimusvaiheessa oleva chatbot on ilmaiseksi käytettävissä 500 koulualueen opiskelijoille ja opettajille, jotka ovat "kumppaneita" Khan Academyn kanssa. Julkinen pääsy on tarjolla vain rajatulle määrälle käyttäjiä odotuslistalta. Hyväksymisen jälkeen palvelun käyttö vaatii 20 dollarin kuukausimaksun maksamisen.

Be My Eyes, joka auttaa näkövammaisia ihmisiä tunnistamaan esineitä ja liikkumaan ympäristössään, oli ensimmäinen sovellus, joka otti käyttöön GPT-4:n kuvantunnistusominaisuudet uuden virtuaalivapaaehtoinen-ominaisuuden kautta. Ominaisuus tarjoaa vaihtoehdon vapaaehtoistyöntekijöiden käyttämiseen samoihin tehtäviin. Sovellus oli elokuussa 2023 beta-testauksessa.

GitHub Copilot ilmoitti GPT-4:llä toimivan avustajan nimeltä "Copilot X", joka sisältää ChatGPT-tyylisen chatin integroituna suoraan ohjelmointiympäristöön ja tukee äänipohjaista käyttöliittymää.

Lähteet
-------

1. ↑  Benj Edwards: OpenAI’s GPT-4 exhibits "human-level performance" on professional benchmarks *Ars Technica*.  14.3.2023. Viitattu 30.3.2023. (englanniksi)
2. ↑  Alex Hern, Johana Bhuiyan: OpenAI says new model GPT-4 is more creative and less likely to invent facts *The Guardian*.  14.3.2023. Viitattu 30.3.2023. (englanniksi)
3. ↑  GPT-4 *openai.com*. Viitattu 30.3.2023. (englanniksi)
4. ↑  OpenAI: GPT-4 Technical Report.  *arXiv:2303.08774 [cs]*, 27.3.2023. Artikkelin verkkoversio.
5. ↑  Harsha Nori, Nicholas King, Scott Mayer McKinney, Dean Carignan, Eric Horvitz: Capabilities of GPT-4 on Medical Challenge Problems.  *arXiv:2303.13375 [cs]*, 20.3.2023. Artikkelin verkkoversio.
6. ↑  James Vincent: OpenAI co-founder on company’s past approach to openly sharing research: "We were wrong" *The Verge*.  15.3.2023. Viitattu 30.3.2023. (englanniksi)
7. ↑  GPT-4 is bigger and better than ChatGPT—but OpenAI won’t say why *MIT Technology Review*. Viitattu 30.3.2023. (englanniksi)
8. ↑  Sébastien Bubeck, Varun Chandrasekaran, Ronen Eldan, Johannes Gehrke, Eric Horvitz, Ece Kamar, Peter Lee, Yin Tat Lee, Yuanzhi Li, Scott Lundberg, Harsha Nori, Hamid Palangi, Marco Tulio Ribeiro, Yi Zhang: Sparks of Artificial General Intelligence: Early experiments with GPT-4.  *arXiv:2303.12712 [cs]*, 27.3.2023. Artikkelin verkkoversio.
9. ↑  Cecilia Kang, Adam Satariano: As A.I. Booms, Lawmakers Struggle to Understand the Technology *The New York Times*.  3.3.2023. Viitattu 30.3.2023. (englanniksi)
10. ↑  Haydn Belfield: If your AI model is going to sell, it has to be safe *Vox*.  25.3.2023. Viitattu 30.3.2023. (englanniksi)
11. ↑  Cade Metz, Gregory Schmidt: Elon Musk and Others Call for Pause on A.I. Citing ‘Profound Risks to Society’ *The New York Times*.  29.3.2023. Viitattu 30.3.2023. (englanniksi)
12. ↑  Deepa Seetharaman: Elon Musk, Other AI Experts Call for Pause in Technology’s Development *WSJ*. Viitattu 30.3.2023. (englanniksi)
13. ↑  Samantha Murphy Kelly: Elon Musk and other tech leaders call for pause in 'out of control' AI race | CNN Business *CNN*.  29.3.2023. Viitattu 30.3.2023. (englanniksi)
14. ↑  Pause Giant AI Experiments: An Open Letter *Future of Life Institute*. Viitattu 30.3.2023. (englanniksi)
15. ↑  Introducing ChatGPT Plus *openai.com*. Viitattu 30.3.2023. (englanniksi)
16. ↑  GPT-4 API waitlist *openai.com*. Viitattu 30.3.2023. (englanniksi)
17. ↑  Frederic Lardinois: Microsoft's new Bing was using GPT-4 all along *TechCrunch*.  14.3.2023. Viitattu 30.3.2023. (englanniksi)
18. ↑  Tom Warren: Microsoft announces Copilot: the AI-powered future of Office documents *The Verge*.  16.3.2023. Viitattu 30.3.2023. (englanniksi)
19. ↑  Introducing Duolingo Max, a learning experience powered by GPT-4 *Duolingo Blog*.  14.3.2023. Viitattu 30.3.2023. (englanniksi)
20. ↑  'Basically mindblowing' — What GPT-4 can do, according to one startup that's had access to it *Sifted*.  15.3.2023. Viitattu 30.3.2023. (englanniksi)
21. ↑  John Fensterwald: AI in school: Virtually chatting with George Washington and your personal GPT-4 tutor *EdSource*. Viitattu 30.3.2023. (englanniksi)
22. ↑  Sal Khan: H​arnessing GPT-4 so that all students benefit. A nonprofit approach for equal access! *Khan Academy Blog*.  14.3.2023. Viitattu 30.3.2023. (englanniksi)
23. ↑  Introducing Our Virtual Volunteer Tool for People who are Blind or Have Low Vision, Powered by OpenAI’s GPT-4 *www.bemyeyes.com*. Viitattu 30.3.2023. (englanniksi)
24. ↑  CEO explains how a 'leapfrog in technology' can help companies catering to the blind community *Yahoo Finance*. Viitattu 30.3.2023. (englanniksi)
25. ↑  Thomas Macaulay: New GPT-4 app can be ‘life-changing *TNW | Deep-Tech*.  17.3.2023. Viitattu 30.3.2023. (englanniksi)
26. ↑  Introducing: Be My AI *bemyeyes.com*. Viitattu 19.2.2024. (englanniksi)
27. ↑  Tom Warren: GitHub Copilot gets a new ChatGPT-like assistant to help developers write and fix code *The Verge*.  22.3.2023. Viitattu 30.3.2023. (englanniksi)
28. ↑  Thomas Dohmke: GitHub Copilot X: The AI-powered developer experience *The GitHub Blog*.  22.3.2023. Viitattu 30.3.2023. (englanniksi)


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
OpenAI |
| --- |
|  |
| Tuotteet | 
* ChatGPT
* DALL-E
* GitHub Copilot
* OpenAI Five
* Sora
* Whisper

 |
|  |
| Kielimallit | 
* OpenAI Codex
* GPT-kielimalliperhe
	+ GPT-1
	+ GPT-2
	+ GPT-3
	+ GPT-4

 |
|  |
| Henkilöt | 
* Sam Altman
* Mira Murati
* Emmett Shear
* Bret Taylor
* Larry Summers
* Adam D'Angelo

 |
|  |
| Lisää aiheesta | 
* AI Dungeon
* Auto-GPT
* LangChain
* Microsoft 365 Copilot
* Microsoft Bing

 |

 |